open-index/open-wikipedia-markdown huggingface dataset:
Štiavnica (prítok Ipľa)

**Štiavnica** je rieka na juhu stredného Slovenska, na území okresov Banská Štiavnica, Krupina a Levice. Je to pravostranný prítok Ipľa, do ktorého ústi medzi obcami Hrkovce a Vyškovce nad Ipľom. Dĺžka toku je  a plocha povodia . Je to vrchovinovo-nížinný typ rieky s nízkymi prietokmi (/s pri Tupej). 

Pramení v Štiavnických vrchoch pri Banskej Štiavnici. Tečie na juhovýchod, priberá sprava Štefultovský potok, preteká obcou Svätý Anton a tečie južným smerom. Tu priberá Studenský potok z ľavej strany a Ilijský potok z pravej strany. Vteká do Prenčovskej kotliny, preteká obcou Prenčov, kde sprava priberá Babí potok a opäť sa stáča na kratšom úseku na juhovýchod. Pri osade Tepličky priberá zľava Lično a tečie bralnatým údolím na juh. Vstupuje do Ipeľskej pahorkatiny a začína meandrovať. Preteká cez Hontianske Nemce a Domaníky, priberá Suchý potok sprava a mení smer toku viac na juhozápad. Dolina rieky sa výrazne rozširuje pri osade Pirovské. Z pravej strany priberá najväčší prítok Klastavský (Bačovský) potok () a sprava ešte aj Slunovský potok a oddeľuje obce Hontianske Tesáre (na pravom brehu) a Dvorníky (na ľavom brehu). Ďalej tečie cez Terany a Dudince, kde sa výrazne stáča k juhovýchodu a neskôr k juhu, priberá sprava Veperec pri Hokovciach a zľava Slatinský potok. Preteká okrajom obcí Horné Semerovce, Chorvatice a Tupá a ústi v meandri Ipľa.

## Referencie

## Iné projekty

Kategória:Rieky na Slovensku
Kategória:Povodie Ipľa
Kategória:Vodné toky v okrese Krupina
Kategória:Vodné toky v okrese Levice
Kategória:Vodné toky v okrese Banská Štiavnica
Kategória:Vodné toky v Štiavnických vrchoch
Topľa

**Topľa** je rieka na východnom Slovensku, pravostranný prítok Ondavy. Odvodňuje povodie veľké , má dĺžku  a je vrchovinovo-nížinným typom rieky. Priemerný prietok je /s v Hanušovciach nad Topľou a /s v ústí.

## Priebeh toku
Pramení v pohorí Čergov pod Minčolom asi 2 km juhozápadne od obce Livovská Huta. Pokračuje prevažne severným smerom, pri obci Malcov sa stáča na východ, z ľavej strany priberá potok Kamenec a pokračuje do Bardejova, kde priberá ľavostranný prítok Kamenec a pravostrannú Šibskú vodu. Tu sa stáča na juhovýchod a Ondavskou vrchovinou pokračuje k mestu Giraltovce, kde priberá z ľavej strany prítok Radomka. Prevažne južným smerom pokračuje Beskydským predhorím cez Hanušovce nad Topľou k Vranovu nad Topľou. Tu priberá ľavostrannú Čičavu a pravostranný prítok Lomnica a Východoslovenskou pahorkatinou tečie južným smerom do Východoslovenskej roviny, kde priberá z pravej strany Olšavu a v katastrálnom území obce Parchovany z pravej strany ústí do Ondavy.

## Referencie

## Pozri aj
* Zoznam vodných tokov v povodí Tople

## Iné projekty

Kategória:Rieky na Slovensku
Kategória:Povodie Tople
Kategória:Povodie Ondavy
Kategória:Vodné toky v okrese Bardejov
Kategória:Vodné toky v okrese Svidník
Kategória:Vodné toky v okrese Vranov nad Topľou
Kategória:Vodné toky v okrese Trebišov
Jozef Daňo (hokejista)

**Jozef Daňo** (* 28. december 1968, Nitra) bol slovenský hokejový útočník, momentálne hokejový tréner. Je otcom Marka Daňa.

## Klubový hokej
Je známy z dlhoročného pôsobenia v Dukle Trenčín a neskôr v českom Třinci (šesť sezón), v oboch kluboch patril k oporám v útoku. Ročník 2001/02 začal v ruskom Ak Bars Kazaň, dokončil ho vo Zvolene. Od ďalšej sezóny pôsobil v najvyššej rakúskej súťaži. V ročníku 2004/05 sa stal so 48 gólmi najlepším strelcom celej ligy. Zároveň bol i jej najvylučovanejším hráčom, keď zaznamenal 193 trestných minút. Druhé z prvenstiev potvrdil i v nasledujúcej sezóne, keď na trestnej lavici strávil dokonca 216 minút. Kariéru ukončil v drese provligovej Spišskej Novej Vsi.

### Štatistiky

## Reprezentácia

Reprezentoval Slovensko na olympijskej premiére v roku 1994  (nórsky Lillehammer), kde strelil pamätné dva góly Kanade v základnej skupine, ktorú Slovensko následne vyhralo. Zúčastnil sa aj ZOH 1998 v japonskom Nagane, ako aj štyroch svetových šampionátov. Celkovo za národné mužstvo odohral **117** zápasov, zaznamenal **45** gólov.

### Vrcholové podujatia

## Iné projekty

## Referencie

## Externé odkazy
* 

Kategória:Slovenskí hokejisti
Kategória:Hráči HK Nitra
Kategória:Hráči Dukly Trenčín
Kategória:Hráči HKm Zvolen
Kategória:Účastníci MS v hokeji 1996
Kategória:Osobnosti z Nitry
Kategória:Slovenskí hokejoví útočníci
Kategória:Slovenskí olympionici
Kategória:Hráči HC Třinec
Kategória:Hráči Ak Bars Kazaň
Kategória:Hráči HK Spišská Nová Ves
Kategória:Hokejisti na Zimných olympijských hrách 1994
Kategória:Účastníci MS v hokeji 1997
Kategória:Účastníci MS v hokeji 1998
Kategória:Účastníci MS v hokeji 1999
Kategória:Hokejisti na Zimných olympijských hrách 1998
Dušan Devečka

**Dušan Devečka** (* 19. jún 1980, Liptovský Mikuláš) je bývalý slovenský hokejový obranca.

## Klubový hokej

S hokejom začínal v klube MHk 32 Liptovský Mikuláš, v slovenskej extralige debutoval v sezóne 1996/97. Za tento klub hral až do ročníka 2004/05, keď ho angažovala Dukla Jihlava. Ďalší začal opäť v Liptovskom Mikuláši, v jeho priebehu prestúpil do HC Slovan Bratislava, kde v sezónach 2006/07 a 2007/08 získal majstrovský titul.

Pred ročníkom 2010/11 ho angažovala MsHK Žilina, v ďalšej sezóne bol kapitánom mužstva a druhým najproduktívnejším obrancom v súťaži. Pred ročníkom 2012/13 podpísal zmluvu s ukrajinským klubom HK Berkut Kyjev. Neodohral však zaň žiaden zápas a 5. septembra 2012 sa stal opäť hráčom MsHK Žilina.

V ďalšej sezóne pôsobil v kazašskom mužstve Arlan Kokšetau. Tu odohral tri sezóny, v dvoch z nich bol najproduktívnejším obrancom kazašskej ligy a následne prestúpil do rakúskeho klubu EHC Lustenau.

### Klubová štatistika

## Reprezentácia
Bol členom reprezentačného výberu na ME do 18 rokov v rokoch 1997 a 1998, a 
na MS do 20 rokov v roku 2000. V seniorskej slovenskej reprezentácii odohral **8** zápasov, neskóroval.

### Štatistika na významných podujatiach

*(štatistické údaje v článku sú zo [[7. jún]]a [[2014]])*

## Referencie

## Externé odkazy
* 

Kategória:Slovenskí hokejisti
Kategória:Slovenskí hokejoví obrancovia
Kategória:Hráči MHk 32 Liptovský Mikuláš
Kategória:Hráči MsHK Žilina
Kategória:Hráči HC Slovan Bratislava
Kategória:Hráči HK Poprad
Kategória:Hráči HC Dukla Jihlava
Kategória:Hráči Arlan Kokšetau
Kategória:Osobnosti z Liptovského Mikuláša
Ivan Droppa

**Ivan Droppa** (* 1. február 1972, Liptovský Mikuláš) je  bývalý slovenský hokejový obranca a tréner.

## Klubový hokej
Ivan Droppa začínal s hokejom ako šesťročný, v klube MHk 32 Liptovský Mikuláš. 

V česko-slovenskej lige debutoval v sezóne 1990/91 v mužstve Košíc. Bol draftovaný v roku 1990 klubom Chicago Blackhawks v 2. kole z 37. miesta. Od sezóny 1992/93 pôsobil päť rokov v zámorí, odohral 19 zápasov za Chicago, predovšetkým však v nižších ligách IHL a AHL. 

Po návrate do Európy hrával v slovenskej extralige, nemeckej DEL a českej najvyššej súťaži. V sezóne 2005/06 získal s MsHK Žilina majstrovský titul. Od ročníka 2006/07 bol hráčom HC Košice, kde odohral dva roky.

V druhom sa klub prebojoval do finále extraligy, kde podľahol Slovanu Bratislava. Pred ďalším ročníkom sa stal hráčom Žiliny, v jeho závere prestúpil do klubu Schwenninger Wild Wings z 2. nemeckej ligy. Počas nasledujúcej sezóny hral vo francúzskom Ours de Villard-de-Lans a za MHK Dolný Kubín v 2. SHL. Potom dva roky nehral, v ročníku 2012/13 nastúpil v 7 zápasoch za B-mužstvo Liptovského Mikuláša (2. SHL).

### Tituly
* 2005/06 – MsHK Žilina

### Klubová štatistika

 **Legenda**
 
* **Z** - Odohraté zápasy (Zápasy)
* **G** - Strelené góly (Góly)
* **A** - Prihrávky na gól (Asistencie)
* **B** - Kanadské body (Strelené góly sčítané s prihrávkami na gól)
* **TM** - Trestné minúty

## Reprezentácia
V slovenskej reprezentácii odohral **69** zápasov, strelil **4** góly. Reprezentoval na Svetovom pohári 1996, ZOH 1998 a majstrovstvách sveta v rokoch 1997, 1998, 1999, 2000 (striebro) a 2001.

### Štatistika na významných podujatiach

## Referencie

## Externé odkazy
* 
* rozhovor s Ivanom Droppom , www.hokej.sk, 28.11.2007

Kategória:Slovenskí hokejisti
Kategória:Česko-slovenskí hokejisti
Kategória:Slovenskí olympionici
Kategória:Hráči HC Košice
Kategória:Hráči MHk 32 Liptovský Mikuláš
Kategória:Hráči MsHK Žilina
Kategória:Hráči HC Slavia Praha
Kategória:Hráči HC Litvínov
Kategória:Hráči Chicago Blackhawks
Kategória:Hráči Nürnberg Ice Tigers
Kategória:Slovenskí hokejisti draftovaní NHL
Kategória:Hokejisti draftovaní klubom Chicago Blackhawks
Kategória:Účastníci MS v hokeji 1997
Kategória:Účastníci MS v hokeji 1998
Kategória:Účastníci MS v hokeji 1999
Kategória:Účastníci MS v hokeji 2000
Kategória:Účastníci MS v hokeji 2001
Kategória:Osobnosti z Liptovského Mikuláša
Kategória:Hokejisti na Zimných olympijských hrách 1998
Jaromír Dragan

**Jaromír Dragan**  (* 14. september 1963, Liptovský Mikuláš) je bývalý hokejový reprezentačný brankár, známy i z dlhoročného pôsobenia v HC Košice. Bol známy svojou svojskou rozohrávkou puku pomocou odkopnutia puku až do stredného pásma.

## Reprezentácia
Vo farbách Česko-Slovenska získal bronz na Zimných olympijských hrách 1992 v Albertville. Za Slovensko odohral **56** zápasov, vrátane kľúčového stretnutia proti Lotyšsku na Majstrovstvách sveta skupiny B (oficiálne v 1. divízii) 1995 v Bratislave, ktoré skončilo 4:3 a rozhodlo o postupe Slovenska do najvyššej kategórie.

## Externé odkazy
* 
* Jaromír Dragan na eliteprospects.com

Kategória:Česko-slovenskí hokejisti
Kategória:Slovenskí olympionici
Kategória:Slovenskí hokejoví brankári
Kategória:Bronzoví olympijskí medailisti v ľadovom hokeji
Kategória:Hráči HC Slovan Bratislava
Kategória:Hráči HC Košice
Kategória:Účastníci MS v hokeji 1996
Kategória:Osobnosti z Liptovského Mikuláša
Peter Fabuš

**Peter Fabuš** (* 15. júl 1979, Ilava) je slovenský hokejový útočník. 

## Klubový hokej

S hokejom začínal v klube HK Spartak Dubnica. Od ročníka 1999/00 bol hráčom Dukly Trenčín, zaradil sa medzi najlepších strelcov súťaže, v druhom roku svojho pôsobenia strelil v základnej časti 31 gólov. Bol draftovaný v roku 2000 klubom Phoenix Coyotes, v 9. kole z 281. miesta. Časť sezóny 2001/02, ako aj nasledujúcu, pôsobil v zámorskej AHL v klube Springfield Falcons, výraznejšie sa nepresadil a vrátil sa do Trenčína, kde hrával ďalšie dva roky. V sezóne 2003/04 získal majstrovský titul po finálovom víťazstve nad HKm Zvolen. V ďalšom ročníku počas lockoutu v NHL Dukla prehrala v semifinále so Slovanom Bratislava.

Ročník 2005/06 začal vo švédskej Elitserien, za klub Mora IK odohral 18 zápasov (zaznamenal len dva body) a dohodol sa s vedením na ukončení spolupráce. Následne prestúpil do českého mužstva HC Oceláři Třinec. Pred sezónou 2006/07 podpísal zmluvu s HC Lasselsberger Plzeň. V januári 2007 s ním klub predĺžil kontrakt o ďalšie dva roky. Od sezóny 2009/10 hrával za BK Mladá Boleslav, v priebehu nasledujúceho prestúpil do HC Košice, klub sa stal majstrom extraligy, keď vo finále porazil HK Poprad. Počas ďalšej sezóny sa vrátil do Trenčína a v ročníku 2012/13 bol hráčom bieloruského klubu Neman Grodno. V sezóne 2013/14 hral za kazašský Ertis Pavlodar, ktorý trénoval Július Pénzeš a pôsobilo v ňom ďalších šesť slovenských hokejistov. Celkovo tu odohral štyri sezóny, v ktorých dvakrát získal titul majstra Kazachstanu. V lete 2017 prestúpil do klubu SC Csíkszereda, účastníka Erste Ligy.

### Klubová štatistika

## Reprezentácia
Tréner Július Šupler ho nominoval na Majstrovstvá sveta 2008 v Kanade, čo pre neho bola premiérová účasť na svetovom šampionáte. Slovensko nepostúpilo zo základnej skupiny, napokon obsadilo 13. miesto. Fabuš nastúpil na všetkých 5 zápasov, zaznamenal 2 asistencie. Spolu odohral v slovenskej reprezentácii **46** zápasov, strelil **7** gólov.

### Štatistika na MS

*(štatistické údaje v článku sú zo [[14. november|14. novembra]] [[2013]])*

## Referencie

## Externé odkazy
* 

Kategória:Slovenskí hokejisti
Kategória:Slovenskí hokejoví útočníci
Kategória:Slovenskí hokejisti draftovaní NHL
Kategória:Hokejisti draftovaní klubom Phoenix Coyotes
Kategória:Hráči ŠHK 37 Piešťany
Kategória:Hráči Dukly Trenčín
Kategória:Hráči HC Košice
Kategória:Hráči MHK Dubnica nad Váhom
Kategória:Hráči Springfield Falcons
Kategória:Hráči HC Třinec
Kategória:Hráči HC Plzeň
Kategória:Hráči BK Mladá Boleslav
Kategória:Hráči Mora IK
Kategória:Hráči Neman Grodno
Kategória:Hráči Ertis Pavlodar
Kategória:Hráči MsHK Žilina
Kategória:Hráči JKH GKS Jastrzębie
Kategória:Hráči HC Csíkszereda
Kategória:Účastníci MS v hokeji 2008
Kategória:Osobnosti z Ilavy
Marcel Hanzal

**Marcel Hanzal** (* 25. august 1974) je slovenský hokejový útočník.

## Klubový hokej
Jeho kariéra sa spája predovšetkým s Duklou Trenčín. Pôsobil ako kapitán mužstva v ročníku 2003/04, keď Dukla dosiahla jeden zo svojich majstrovských titulov. Rovnakú funkciu zastával aj v nasledujúcej sezóne, ktorá sa však pre neho v januári predčasne skončila pre pozitívny dopingový test. V úvode ročníka 2005/06 bol vymenený do HKm Zvolen za Igora Majeského. Na začiatku sezóny 2006/07 podpísal kontrakt s MsHK Žilina, kde hrával na pozícii ľavého krídla. 31. januára 2007 bol poslaný na hosťovanie do Dukly Trenčín, s klubom zaznamenal finálovú účasť. Za Trenčín hral aj v ročníku 2007/08, mužstvo dosiahlo semifinále, v ktorom podľahlo neskoršiemu majstrovi Slovanu Bratislava. Nosil dres s číslom 61.

### Klubová štatistika

## Reprezentácia
V slovenskej reprezentácii odohral **8** zápasov, strelil **1** gól.

*(štatistické údaje v článku sú z 23. apríla 2008)*

## Pozitívny dopingový test
10. decembra 2004 bol vybraný po zápase proti Skalici (32. kolo extraligy) spolu s ďalšími troma hráčmi na dopingovú skúšku a jeho test bol pozitívny na THC. Hanzal požiadal o preskúmanie B-vzorky, ktorá bola tiež pozitívna. Na disciplinárnom konaní 26. januára priznal užitie marihuany, disciplinárna komisia spoločnosti Pro-Hokej ho potrestala trojmesačným dištancom  (trest mu plynul od 6. januára). Neskôr mu ho o mesiac znížila (s dvojročnou podmienkou), proti tomu však protestovali zástupcovia klubov HC Slovan Bratislava a MsHK Žilina, ako aj predstavenstvo spoločnosti Pro-Hokej. 9. marca 2005 Výkonný výbor SZĽH vrátil do platnosti pôvodné rozhodnutie o trojmesačnom treste, predstavitelia Dukly Trenčín sa neodvolali. 

## Dopravná nehoda
29. augusta 2006 spôsobil medzi Belou a Krasňanmi v okrese Žilina pod vplyvom alkoholu dopravnú nehodu, pri ktorej na mieste zahynul jeho spolujazdec Štefan Blaho. Hanzal prešiel do protismeru a následne mimo cestu, kde sa jeho Mitsubishi Pajero prevrátilo na strechu. Polícia mu namerala v krvi 1,5 promile alkoholu.  

### Dôsledky
Napriek trestnému stíhaniu s ním slovenský majster MsHK Žilina podpísal dvojročný kontrakt (hoci po nehode ho predstavitelia klubu označili za „asi bezpredmetný“), neskôr však uviedli, že po dôkladnom posúdení situácie sa mu rozhodli podať „pomocnú ruku“. Samotný Hanzal vyjadril obavy z necitlivých pokrikov fanúšikov na štadiónoch súpera.

4. decembra 2007 bolo plánované verejné pojednanie na súde v Žiline, Hanzal sa však nedostavil. Jeho obhajca uviedol, že je hospitalizovaný v trenčianskej nemocnici kvôli zraneniu, ktoré utrpel tri dni predtým v zápase proti MHC Martin. Sudkyňa následne pojednávanie obžaloby odročila na 15. januára 2008.  V tomto termíne sa už dostavil, hlavné pojednávanie bol dané na 22. apríla 2008. Bol odsúdený na štyri roky väzby s minimálnym stupňom ochrany. Dostal tiež zákaz viesť motorové vozidlo na šesť rokov a je povinný zaplatiť náhradu škody vo výške takmer 300 000 Sk. Hanzal vyhlásil, že očakával nižší trest a proti rozsudku sa odvolal.

## Referencie

## Externé odkazy
* 

Kategória:Narodenia v 1974
Kategória:Slovenskí hokejisti
Matej Bukna

**Matej Bukna** (* 21. august 1970, Bratislava) je bývalý slovenský hokejový obranca.

## Klubový hokej

S hokejom začínal v Slovane Bratislava, v česko-slovenskej lige debutoval v sezóne 1988/89, keď odohral štyri zápasy. Ďalšie dva roky pôsobil v rámci povinnej vojenskej služby v HC Písek (ČNHL). Od ročníka 1991/92 bol opäť hráčom Slovana Bratislava. Pred sezónou  1994/95 uzavrel zmluvu s HC Košice, kde hral dva roky. Bol členom prvej obrannej formácie s Janom Varholikom,s mužstvom získal dva majstrovské tituly. 

Následne sa vrátil do Slovana, v druhom roku svojho pôsobenia pomohol vybojovať titul – prvý pre Slovan v slovenskej extralige, vedenie klubu mu však oznámilo, že s ním viac nepočíta. V ročníku 1998/99 hrával v Spišskej Novej Vsi. V lete 1999 sa usiloval o kontrakt s českým extraligovým mužstvom HC Plzeň, ale neuspel.

V úvode ďalšieho ročníka pôsobil znovu v Košiciach, po 18 zápasoch odišiel do Nemecka, najprv hral za klub EHC Wolfsburg hrajúci regionálnu Oberligu, a v závere ročníka za Grefrather EV z amatérskej súťaže. 

V sezóne 2000/01 pôsobil v britskej lige v klube Bracknel Bees, ďalší rok hral za poľské mužstvo TH Unia Osvienčim. Pred sezónou 2002/03 sa vrátil do slovenskej extraligy a odohral tri roky v Skalici. Ročník 2005/06 začal znovu v Poľsku (KS Toruň), v jeho polovici podpísal zmluvu s prvoligovým slovenským tímom HK Lietajúce kone Prešov. 

Ďalší rok pôsobil opäť v Toruni, nasledujúci v Spišskej Novej Vsi. Svoju poslednú sezónu bol hráčom rumunského klubu Progym Gheorgheni, ktorý v tom čase hrával maďarskú najvyššiu súťaž MOL ligu.

### Klubová štatistika

## Reprezentácia
Matej Bukna odohral za Slovensko **10** zápasov, neskóroval. Tréner Jozef Golonka ho nominoval na Svetový pohár 1996.

## Inline hokej
Reprezentoval Slovensko v inline hokeji na MS 1998 B-kategórie. Tento šport považoval za príjemné spestrenie letnej prípravy, na rozdiel od ľadového hokeja hrával na pozícii útočníka.

## Referencie

## Externé odkazy
* 
* 

Kategória:Slovenskí hokejisti
Kategória:Slovenskí hokejoví obrancovia
Kategória:Hráči HC Slovan Bratislava
Kategória:Hráči HC Košice
Kategória:Hráči HK Skalica
Kategória:Hráči MHK Dubnica nad Váhom
Kategória:Hráči HK Spišská Nová Ves
Kategória:Hráči HC Prešov
Kategória:Hráči EHC Wolfsburg
Kategória:Hráči TH Unia Oświęcim
Kategória:Hráči KS Toruń
Kategória:Osobnosti z Bratislavy
Jozef Čierny (hokejista)

**Jozef Čierny** (* 13. máj 1974, Zvolen), je bývalý slovenský profesionálny hokejista. Jeho bratranec Ladislav Čierny je bývalý reprezentačný obranca.

## Klubový hokej

Je odchovancom Zvolena. Bol draftovaný Buffalom Sabres v 2. kole z 35. miesta v roku 1992. Mal možnosť hrať za Slovan Bratislava, odišiel však do zámoria. V organizácií Sabres odohral jeden rok, v ktorom za farmu Rochester Americans odohral 54 zápasov, následne prestúpil do Edmonton Oilers. V jeho drese odohral jeho jediný zápas v  NHL Edmontonu Oilers (18. januára 1994 proti Ottawe Senators) stal sa po Zdenovi Cígerovi druhým slovákom, ktorý nastúpil z Oilers. Viac zápasov odohral v nižších súťažiach IHL a AHL. 

Neskôr zamieril do najvyššej nemeckej ligy a stal sa popredným hráčom tímu Nürnberg Ice Tigers. Počas tohto pôsobenia bol vinníkom automobilovej nehody. V roku 1999 sa vrátil na Slovensko, kde obliekol po deviatich rokoch opäť zvolenský dres a stal sa majstrom Slovenska. Vo Zvolene strávil nekompletných sedem sezón. V ročníku 2008/09 s ním klub ukončil spoluprácu. Jozef Čierny potom odišiel do rakúskej ligy, kde odohral desať zápasov za tím EC Graz. Kvôli limitu v počte cudzincov v klube však musel odísť. Napokon sa stal hráčom holandského klubu HYS The Hague, ktorému pomohol získať prvý majstrovský titul po štyridsiatich rokoch. 

Neskôr hrával za nemecký treťoligový Bad Tölz, rumunský Brašov v MOL Lige a na Slovensku za druholigovú Spišskú Novú Ves a Michalovce.

### Klubová štatistika

## Reprezentácia
Jozef Čierny reprezentoval Česko-Slovensko na Majstrovstvách Európy hráčov do 18 rokov 1992, kde získal zlatú medailu. Za slovenskú reprezentáciu  odohral **12** zápasov, strelil **1** gól.

## Referencie

## Externé odkazy
* 

Kategória:Slovenskí hokejisti
Kategória:Hráči HKm Zvolen
Kategória:Hráči HC Banská Bystrica
Kategória:Hráči HC 07 Detva
Kategória:Hráči HK Spišská Nová Ves
Kategória:Hráči Edmonton Oilers
Kategória:Hráči Rochester Americans
Kategória:Hráči Nürnberg Ice Tigers
Kategória:Slovenskí hokejisti draftovaní NHL
Kategória:Hokejisti draftovaní klubom Buffalo Sabres
Kategória:Osobnosti zo Zvolena
Michal Česnek

**Michal Česnek** (* 23. máj 1979, Košice† 20. august 2015, Červený kameň) bol slovenský profesionálny hokejista. Hrával na poste obrancu. V slovenskej najvyššej súťaži odohral 237 zápasov, za MHC Martin a za Dubnicu. Od sezóny 2005/16 pôsobil vo Francúzsku.

Zahynul pri tragickej zrážke dvoch športových lietadiel pri Červenom Kameni v okrese Ilava.

## Reprezentácia
Michal Česnek reprezentoval  na Majstrovstvách Európy hráčov do 18 rokov v roku 1997. Za seniorskú reprezentáciu **3** zápasy, bolo to v rámci turnaja Škoda Cup v roku 2003.

## Referencie

## Externé odkazy
* 

Kategória:Slovenskí hokejisti
Kategória:Hráči MsHK Žilina
Kategória:Hráči MHC Martin
Kategória:Hráči MHK Dubnica nad Váhom
Kategória:Hráči HC Caen
Kategória:Obete leteckých nehôd
Kategória:Osobnosti z Košíc
Roman Čunderlík

**Roman Čunderlík** (* 22. november 1958) je bývalýslovenský hokejový brankár.

## Klubový hokej
Od sezóny 1976/77 do 1990/91 pôsobil (s výnimkou vojenskej služby) v klube HKm Zvolen v rámci 1. slovenskej národnej hokejovej ligy. Neskôr hrával za MHK Dubnica nad Váhom v slovenskej extralige.

### Klubová štatistika

## Reprezentácia

V reprezentácii debutoval ako 36-ročný, keď ho Július Šupler prekvapivo nominoval na MS 1995 B-kategórie v Bratislave. Slovensko tento turnaj vyhralo a postúpilo do najvyššej kategórie. Celkovo v slovenskej reprezentácii odchytal **2** zápasy.

### Reprezentačná štatistika

## Referencie

## Externé odkazy

Kategória:Slovenskí hokejisti
Kategória:Slovenskí hokejoví brankári
Kategória:Hráči HKm Zvolen
Kategória:Hráči MHK Dubnica nad Váhom
Kategória:Hráči HK Púchov
Róbert Döme

**Róbert Döme ** (* 29. január 1979, Senica) je bývalý slovenský hokejový útočník a hokejový tréner.

## Klubový hokej
S hokejom začínal v Senici, neskôr pôsobil v rámci mládežníckych družstiev v Skalici a Trenčíne. Už v mladom veku odišiel do zámoria, v ročníku 1995/96 debutoval v IHL. Ako výrazný talent bol v roku 1997 draftovou jednotkou Pittsburghu Penguins (v 1. kole zo 17. miesta). Stále miesto v NHL si však nevybojoval, za Pittsburgh spolu odohral 52 zápasov, strelil 7 gólov a zaznamenal rovnaký počet asistencií. V sezóne 2000/01 hrával v českej extralige (Třinec a Kladno), potom opäť v zámorskej AHL, jedno stretnutie odohral aj za Calgary Flames. V priebehu ročníka 2003/04 sa vrátil do Európy a podpísal kontrakt s mužstvom švédskej Elitserien Södertälje SK.

V sezóne 2005/06 bol hráčom Nürnberg Ice Tigers (nemecká DEL), pred nasledujúcim ročníkom ho angažoval ďalší švédsky klub MoDo Hockey, kde vybojoval majstrovský titul. Následne sa po 12 rokoch vrátil na Slovensko (ako príčinu uviedol rodinné dôvody) a 8. októbra 2007 podpísal trojročný kontrakt s HC Slovan Bratislava, pričom sa stal jedným z najlepšie platených hráčov extraligy. Slovan porazil vo finále HC Košice 4:3 na zápasy a získal majstrovský titul. 

18. októbra 2008 v zápase proti HC Košice kroščekoval protihráča Ľubomíra Chmela, ktorého vzápätí napadol aj päsťami. Disciplinárna komisia o tri dni neskôr rozhodla o jeho potrestaní na 10 zápasov. V základnej časti strelil 25 gólov, bol druhým najlepším strelcom klubu po Martinovi Kuľhovi. Slovan vypadol v semifinále play-off so Skalicou. V nasledujúcom ročníku odohral Döme 6 zápasov za HC Senica, potom ukončil svoju kariéru. Na počesť otcovej pamiatky nosil dres s číslom 59. 

### Klubová štatistika

## Reprezentácia
Reprezentoval Slovensko v juniorských kategóriach, bol najlepším strelcom Majstrovstiev Európy do 18 rokov v roku 1995. 
Za seniorskú reprezentáciu odohral **6** zápasov, strelil **2** góly. 

## Referencie

## Externé odkazy
* 

Kategória:Slovenskí hokejisti
Kategória:Slovenskí hokejoví tréneri
Kategória:Hráči Syracuse Crunch
Kategória:Hráči Pittsburgh Penguins
Kategória:Hráči Calgary Flames
Kategória:Hráči Nürnberg Ice Tigers
Kategória:Hráči Modo Hockey
Kategória:Hráči HC Slovan Bratislava
Kategória:Hráči Södertälje SK
Kategória:Hráči HC Třinec
Kategória:Hráči HC Kladno
Kategória:Hráči Houston Aeros
Kategória:Slovenskí hokejisti draftovaní NHL
Kategória:Hokejisti draftovaní klubom Pittsburgh Penguins
Kategória:Osobnosti zo Senice
Miroslav Ďurák

náhľad|Miroslav Ďurák
**Miroslav Ďurák** (* 9. jún 1981, Topoľčany) je bývalý slovenský hokejový obranca a od novembra 2022 starosta obce Tovarníky.

## Klubový hokej

Bol draftovaný v roku 1999 tímom Nashville Predators v 8. kole ako 220. v poradí. Po výbere v drafte hral juniorku v Severnej Amerike za Des Moines Buccaneers v United States Hockey League. Potom prestúpil do Quebec Major Junior Hockey League, kde hral za Sherbrooke Castors a Acadie-Bathurst Titan. Potom sa v roku 2002 upísal organizácii Predators, ale väčšinu času strávil v ECHL za Toledo Storm a jeden zápas odohral v American Hockey League za Milwaukee Admirals. Už po jednej sezóne v organizácii odišiel do českej extraligy a potom sa vrátil na rodné Slovensko. Hral aj vo Francúzsku, Poľsku a Maďarsku. V roku 2013 sa stal v drese Rouen majstrom Francúzska.

### Štatistiky

## Reprezentácia

Miroslav Ďurák reprezentoval  na MS do 20 rokov 2001. Za seniorskú reprezentáciu **3** zápasy, v ktorých neskóroval.

## Externé odkazy
* 

Kategória:Narodenia v 1981
Kategória:Slovenskí hokejisti
Kategória:Hráči HC Třinec
Kategória:Hráči HC Slovan Bratislava
Kategória:Hráči HK Skalica
Kategória:Hráči HK Nitra
Kategória:Hráči HC České Budějovice
Kategória:Hráči HC Zlín
Kategória:Hráči Milwaukee Admirals
Kategória:Hráči MsHK Žilina
Kategória:Hráči HC Topoľčany
Kategória:Hráči Újpesti TE
Kategória:Slovenskí hokejisti draftovaní NHL
Kategória:Hokejisti draftovaní klubom Nashville Predators
Kategória:Osobnosti z Topoľčian
Juraj Ďurčo

**Juraj Ďurčo** (* 16. júl 1977, Trenčín) je bývalý slovenský hokejový obranca.


## Klubový hokej
Je odchovancom Duklou Trenčín, kde odohral niekoľko úspešných sezón. Neskôr pôsobil v Česku, Taliansku, nižších zámorských súťažiach a Anglicku. Pred ročníkom 2005/06 sa vrátil do Dukly Trenčín. V priebehu nasledujúcej sezóny (november 2006) s ním však klub rozviazal zmluvu, keď angažoval českého beka Františka Bombica. Ďurčo následne uzavrel kontrakt s nórskym mužstvom I.H.K. Sparta.

### Klubová štatistika

## Reprezentácia
V slovenskej reprezentácii odohral **15** zápasov, neskóroval.

### Štatistika na MS juniorov

*(štatistické údaje v článku sú z 18. marca 2007)*

## Externé odkazy
* 

Kategória:Slovenskí hokejisti
Kategória:Hráči Dukly Trenčín
Kategória:Hráči HC Havířov‎
Kategória:Hráči HC Alleghe‎
Kategória:Hráči Guilford Flames‎
Kategória:Hráči Alba Volán Székesfehérvár
Kategória:Hráči Miskolci JJSE‎
Kategória:Hráči HC Topoľčany‎
Kategória:Osobnosti z Trenčína
Juraj Faith

**Juraj Faith** (* 14. marec 1976, Košice) je bývalý slovenský hokejový útočník, syn hokejového trénera Jána Faitha a v súčasnosti hlavný tréner tímu MHK 32 Liptovský Mikuláš, ktorý hraje Tipos extraligu.

## Klubový hokej

S hokejom začínal v Košiciach, v slovenskej extralige debutoval v sezóne 1994/95. Po striedavých štartoch za Michalovce a Spišskú Novú Ves odišiel do francúzskeho HC Mulhouse, kde pôsobil štyri roky. Sezónu 2003/04 odohral v mužstve nemeckej DEL Wölfe Freiburg. 

Od ďalšieho ročníka hral znova na Slovensku, v mužstve HK ŠKP Poprad pôsobil dva roky, v druhom roku pomohol mužstvu k finálovej účasti. Potom hral štyri sezóny v HC Košice, kde patril k najproduktívnejším hráčom a istý čas bol kapitánom mužstva. 22. apríla 2008 s ním vedenie predĺžilo zmluvu o dva roky (s opciou na ďalšiu sezónu). Rovnaký kontrakt podpísali aj jeho dvaja spoluhráči Juraj Kledrowetz a Peter Bartoš. V ďalšej sezóne 2008/09  pomohol klubu získať majstrovský titul, keď v 18 zápasoch play-off zaznamenal 17 bodov.
V januári 2010 s ním však klub rozviazal zmluvu (rovnako tak s Jurajom Kledrowetzom a Jaroslavom Kmiťom), ako dôvod vedenie uviedlo porušenie disciplinárneho poriadku.
Faith sa následne dohodol s HK Poprad, 

Ďalšiu sezónu pôsobil až v štyroch kluboch – v HKm Zvolen, MHC Martin, HK Dukla Michalovce (mužstvo trénoval jeho otec) a MsHK Žilina. V ročníku 2011/12 hral za britský Manchester Phoenix a ďalší rok za EHC Freiburg v 3. nemeckej lige. V sezóne 2013/14 bol hráčom Miskolci JJSE v MOL Lige.

### Majstrovské tituly
* 2008/09 – HC Košice

### Klubová štatistika

## Reprezentácia

Reprezentoval Slovensko na Majstrovstvách Európy do 18 rokov C-kategórie v roku  1994, ktoré Slovensko vyhralo a postúpilo do B-kategórie. V seniorskej slovenskej reprezentácii odohral **3** zápasy, neskóroval.

### Štatistika na významných podujatiach

*(štatistické údaje v článku sú z [[8. jún]]a [[2014]])*

## Poznámky a referencie

## Externé odkazy

* 

Kategória:Slovenskí hokejisti
Kategória:Slovenskí hokejoví útočníci
Kategória:Hráči HC Košice
Kategória:Hráči MsHK Žilina
Kategória:Hráči HK Poprad
Kategória:Hráči MHC Martin
Kategória:Hráči HKm Zvolen
Kategória:Hráči HK Spišská Nová Ves
Kategória:Hráči HK Dukla Michalovce
Kategória:Hráči EHC Freiburg
Kategória:Hráči HC Mulhouse
Kategória:Hráči Manchester Phoenix
Kategória:Hráči Miskolci JJSE
Kategória:Hráči HKM Humenné
Kategória:Osobnosti z Košíc
Staré sprisahanectvo

**Staré sprisahanectvo** alebo **starý (prísažný) spolok** alebo **stará konfederácia** () je označenie pre podobu švajčiarskej „konfederácie“ (švajčiarskeho sprisahanectva), ktorú mala od spojenia kantónov Uri, Schwyz a Unterwalden v roku 1291 (Večný spolok) až do príchodu Francúzov a začiatok Helvétskej republiky v roku 1798.

Nebol to ani národný štát, ani zväzok štátov, ale len voľné spolkové spojenie, ktoré bolo silno formované mocenskými záujmami jednotlivých členov. Pozostávalo z vlastných členských štátov (ich počet stále stúpal, od roku 1513 to bolo trinásť sídiel) s ich poddanskými územiami, ako aj zo spriaznených sídiel a spoločných panstiev.

Kategória:Dejiny Švajčiarska
Kategória:Zaniknuté štáty Európy
Kraniofaryngeóm

**Kraniofaryngeóm** (iné/staršie názvy: **Erdheimov tumor**, **Erdheimov nádor**, **Rathkeho nádor**, **parapituitárny nádor**, **adamantinóm hypofýzy**, **ameloblastóm hypofýzy**, **supraselárna cysta**) je nezhubný nádor (existuje i zhubný variant), ktorý pravdepodobne vzniká zo zvyškov Rathkeho puzdra (uvažuje sa i o dlaždicovitej metaplázii buniek adenohypofýzy). Je lokalizovaný väčšinou nad tureckým sedlom klinovej kosti, menej často v ňom. Najčastejšie sa vyskytuje u detí a mladých dospelých. Typický nádor je cystický. Mikroskopicky ho tvoria vzájomne pospájané trámce dlaždicového (plochého) epitelu, uloženého v spojivovom tkanive.

## Referencie

Kategória:Nádory
František Zvarík

**František Zvarík** (* 17. júl 1921, Vrútky – † 17. august 2008, Bratislava) bol slovenský herec, operný spevák, spevák ľudových piesní. Manžel Evy Krížikovej.

Absolvent Hudobnej a dramatickej akadémie v Bratislave. V SND hral prvýkrát ešte ako študent v roku 1939.

## Angažmán
* 1945-1956 Opera SND
* 1956-1997 Činohra SND

## Ocenenia
* V roku 2001 mu prezident Rudolf Schuster prepožičal štátne vyznamenanie Rad Ľudovíta Štúra I. triedy.
* 1992: Čestný občan mesta Vrútky

## Filmografia

* 1947: Varúj...! (pán na zábave)
* 1947: Tři kamarádi (ing. Štěpán Donel)
* 1948: Čertova stena (Ivan Trnovský)
* 1953: Rodná zem (Ferko)
* 1957: Jurášek (Kretschmer)
* 1957: Posledná bosorka
* 1965: Obchod na korze (Kolkocký)
* 1965: Smrť prichádza v daždi (Pätoprstý)
* 1967: Vreckári (Zollner)
* 1968: Kulhavý ďábel (Rudolf)
* 1968: Niet inej cesty (Nosák–Nezabudov)
* 1969: 322 (čašník)
* 1970: Pán si neželal nič (pán v stredných rokoch)
* 1973: Skrytý prameň (Galba)
* 1974: Veľká noc a veľký deň (Dietbert)
* 1975: Stretnutie (Kornel starší)
* 1976: Červené víno (statkár)
* 1977: Súkromná vojna (Agricola)
* 1978: Poéma o svedomí (Lucký)
* 1985: Kára plná bolesti (kňaz Senko)
* 1995: Lúpež dejín
* 2002: Kruté radosti

Kategória:Slovenskí divadelní herci
Kategória:Slovenskí filmoví herci
Kategória:Slovenskí speváci
Kategória:Slovenskí operní speváci
Kategória:Členovia Opery Slovenského národného divadla
Kategória:Česko-slovenskí zaslúžilí umelci
Kategória:Osobnosti z Vrútok
Kategória:Držitelia Radu Ľudovíta Štúra I. triedy
Volanie divočiny

náhľad|Prebal 1. vydania knihy Volanie divočiny (The Call of the Wild)
**Volanie divočiny** je román amerického spisovateľa Jacka Londona z roku 1903. Odohráva sa počas Zlatej horúčky na Klondiku. Rozpráva o osudoch domáceho psa, ktorý bol unesený a predaný na Aljašku, kde musel slúžiť ako ťažný pes v psom záprahu.

## Iné projekty

Kategória:Knihy Jacka Londona
Kategória:Knihy z 1903
Kategória:Sfilmované romány
Stanisław Jerzy Lec

**Stanisław Jerzy Lec** (rodným menom barón **Stanisław Jerzy de Tusch-Letz**, * 6. marec 1909, Ľvov, Ukrajina – † 7. máj 1966, Varšava, Poľsko) bol poľský básnik, aforista a satirik.

## Dielo
* *Barwy* básne (1933)
* *Spacer cynika*, satira a epigramy (1946)
* *Notatnik polowy*, básne (1946)
* *Życie jest fraszką*, satira a epigramy (1948)
* *Nowe wiersze* (1950)
* *Rękopis jerozolimski* (1956)
* *Myśli nieuczesane* (1957)
* *Z tysiąca i jednej fraszki* (1959)
* *Kpię i pytam o drogę* (1959)
* *Myśli nieuczesane* (1959)
* *Do Abla i Kaina* (1961)
* *List gonczy* (1963)
* *Myśli nieuczesane nowe* (1964)
* *Poema gotowe do skoku* (1964)
* *Fraszkobranie* (1966)

## Iné projekty

Kategória:Poľskí básnici
Kategória:Osobnosti z Ľvova
Kategória:Preživší holokaust
Konvenčná rádiológia

**Konvenčná** alebo **klasická rádiológia** je súbor rádiologických zobrazovacích metód, ktorý využíva statický alebo dynamický záznam častí ľudského tela, pričom obraz nevzniká zložitým matematickým spracovaním, ale len „osvietením“ filmu alebo digitálneho senzora röntgenovým žiarením.

## Rozdelenie

Do oblasti klasických rádiológie zaraďujeme nasledovné zobrazovacie metódy:
* skiagrafia
* skiaskopia
* konvenčná tomografia
* vyšetrenia s pomocou kontrastných látok podaných ústnou dutinou
** ezofagografia
** gastrografia
** duodenografia
** appendikulografia
** cholecystografia
** enteroklýza
* vyšetrenia s pomocou kontrastných látok podaných cez konečník
** irigografia
* vyšetrenia s pomocou kontrastných látok podaných do cievneho systému
** intravenózna urografia
** mikčná cystouretrografia
** angiografia
** digitálna subtrakčná angiografia
** lymfografia
* vyšetrenia s pomocou kontrastných látok podaných iným spôsobom
** retrográdna uretrocystoskopia
** retrográdna pyelografia
** fistulografia
** bronchografia
** duktografia
** bronchografia
** hysterosalpingografia
** sialografia
** dakryocystografia

Kategória:Rádiológia
Pavol Fedor

**Pavol Fedor** (* 4. január 1971) je bývalý slovenský hokejový útočník.

## Klubový hokej
S hokejom začínal v HK Spišská Nová Ves, kde odohral päť sezón v slovenskej extralige.
V ročníku 1994/95 klub vypadol do 1. SHL, ale už o rok sa do nej vrátil. V sezóne 1996/97 uspel v baráži a zachoval si príslušnosť v najvyššej súťaži, rovnako tak v ďalšej sezóne. V ročníku 1999/00 Fedor pôsobil v poľskom klube Podhale Nowy Targ, v nasledujúcom v nemeckej regionálnej lige. Sezónu 2001/02 odohral za taliansky klub HC Alleghe a Spišskú Novú Ves. Podľa trénera Vladimíra Klingu bol jedným z mála kvalitných  hokejistov v klube.

V auguste 2002 prestúpil do maďarského klubu Alba Volán Székesfehérvár, klub hral okrem maďarskej ligy aj Interligu. Trénoval ho Ján Jaško a hrali v ňom aj Tomáš Šille a Rastislav Ondrejčík. V sezóne 2004/05 hral v rumunskom mužstve HC Csíkszereda a Spišskej Novej Vsi (1. SHL). Úvod nasledujúceho ročníka odohral vo francúzskom Chamonix HC, dokončil ho v Spišskej Novej Vsi. V ročníku 2006/07 bol hráčom prvoligového MHK Kežmarok, v základnej časti zaznamenal 20 gólov a 33 asistencií, pomohol klubu k historickému postupu do slovenskej extraligy. V nej odohral za toto mužstvo ďalšie dva roky a ukončil hráčsku kariéru.

### Klubová štatistika

## Reprezentácia
V slovenskej reprezentácii odohral **2** zápasy, neskóroval.

## Referencie

## Externé odkazy
* 

Kategória:Slovenskí hokejisti
Kategória:Slovenskí hokejoví útočníci
Kategória:Hráči HK Spišská Nová Ves
Kategória:Hráči HK Poprad
Kategória:Hráči MHK Kežmarok
Kategória:Hráči Podhale Nowy Targ
Kategória:Hráči Alba Volán Székesfehérvár
Kategória:Hráči HC Alleghe
Kategória:Hráči Chamonix HC
Kategória:Hráči HC Csíkszereda
Róbert Filc

**Róbert Filc** (* 30. september 1978) je bývalý slovenský hokejový brankár. Je synom trénera Jána Filca. Po piatich rokoch na University of British Columbia pôsobil počas ročníka 2004/05 v Česku, v kluboch HC Vítkovice a HC Sareza Ostrava.

Po ukončení kariéry pracuje v kanadskom Vancouveri ako projektový manažér v oblasti informačných technológií.

## Reprezentácia
V slovenskej reprezentácii odohral **1** zápas.

## Externé odkazy
* 

Kategória:Slovenskí hokejisti
Kategória:Slovenskí hokejoví brankári
Kategória:Hráči HC Vítkovice
Biela voda (prítok Váhu)

**Biela voda** je pravostranný prítok Váhu na Strednom Považí, preteká územím okresu Púchov. Má dĺžku , povodie  (na území Slovenska cca ), priemerný prietok v ústí /s. Je tokom III. rádu a priemerná lesnatosť povodia dosahuje 50%.

## Prameň
Pramení v Javorníkoch na juhozápadnom svahu Stolečného (), pod hlavným hrebeňom pohoria v lokalite Janákovec, v nadmorskej výške približne 

## Opis toku
V pramennej oblasti tečie sprvu severojužným smerom, následne sa stáča na juhozápad a preteká osadou Čertov. Tu sa opätovne stáča a až k obci Lúky tečie severojužným smerom, pričom z významnejších prítokov priberá pri osade Krivé Mladoňovský potok zľava, Tisovský potok sprava, v obci Lazy pod Makytou Gabčovský potok zľava a Baluchovský potok sprava. Od sútoku s najväčším prítokom, pravostranným Beňadínom, sa postupne stáča na juhovýchod. Na dolnom toku vytvára hranicu medzi geomorfologickými celkami Biele Karpaty na pravom a Javorníky na ľavom brehu. Pri obci Záriečie priberá zľava Petrínovec, nad Dohňanmi taktiež zľava Petríkovec a priamo v tejto obci aj ľavostranný Hoštinský potok. Napokon preteká mestom Púchov, kde sa spája s vodami Váhu.

## Geomorfologické celky
*na hornom toku Javorníky, podcelok Vysoké Javorníky, časti:
**Javornícka hornatina
**Lazianska vrchovina
**Lysianska brázda
*na dolnom toku hranica medzi Bielymi Karpatmi a Nízkymi Javorníkmi

## Prítoky
*pravostranné: tri prítoky spod Kohútky (), prítok spod Malého Javorníka (), Tisovský potok, Baluchovský potok, Beňadín (), Klecenský potok, Dolniacky potok, Dohniansky potok
*ľavostranné: prítok z oblasti Ozimovca, prítok zo severozápadného svahu Ráztoky (), prítok z južného svahu Ráztoky, Mladoňov, Gabčovský potok, prítok od osady Valaské, Petrínovec, Petríkovec, Hoštinský potok, Bezdedovský potok

### Povodie podľa prítokov v smere toku
Biela voda (P – pravostranný, Ľ – ľavostranný prítok)
*Mladoňovský potok Ľ
*Tisovský potok P
*Gabčovský potok Ľ
*Baluchovský potok P
*Beňadín P
**Backárov potok P
***Chmelinec P
**Dešnianka P
**Rôtovský potok P
**Lysky P
***Korytná (v Česku) P
***Bartošovský potok P
****Malý potôčik Ľ
***Kozinovec P
***Drdákovský potok P
**Barnov potok P
**Zálučie P
*Petrínovec Ľ
*Klecenský potok P
*Dolniacky potok P
*Petríkovec Ľ
*Dohniansky potok P
*Hoštinský potok Ľ
*Bezdedovský potok Ľ
**Ihrištský potok P

## Ústie
Biela voda sa vlieva do Váhu na území mesta Púchov (medzi časťami Horné Kočkovce a Hrabovka) v nadmorskej výške približne 

## Obce
*osada Čertov
*osada Rieka
*osada Krivé
*Lazy pod Makytou
*Dubková
*Lúky
*Záriečie
*Mestečko
*Dohňany
*Vieska-Bezdedov
*Púchov

## Referencie

Kategória:Rieky na Slovensku
Kategória:Povodie Váhu
Kategória:Vodné toky v Javorníkoch
Kategória:Vodné toky v Bielych Karpatoch
Kategória:Vodné toky v okrese Púchov
Kategória:Lazy pod Makytou
Kategória:Lúky (okres Púchov)
Kategória:Záriečie (okres Púchov)
Kategória:Mestečko (okres Púchov)
Kategória:Dohňany
Kategória:Púchov
Ján Kroner (1956)

Mgr. art. **Ján Kroner** (* 1. jún 1956, Považská Bystrica) je slovenský divadelný, filmový, televízny a dabingový herec.

## Zo života
Študoval na strednej škole strojníckej v Považskej Bystrici, neskôr na VŠMU v Bratislave, kde získal akademický titul Mgr. art. Bol dvakrát ženatý, z manželstva s dramaturgičkou Adrianou Kronerovou má syna Jakuba (* 1987), režiséra. Druhý raz bol ženatý s herečkou Lenkou Kronerovou-Košickou, s ktorou má dcéru Paulínu (* 2002).

Jeho otec Ján Kroner ako aj jeho dvaja strýkovia Jozef Kroner a Ľudovít Kroner boli herci.

## Filmografia
* 1981: Citová výchova jednej Dáše (Julo)
* 1981: Pohádka svatojánské noci (Štěpán)
* 1983: Mŕtvi učia živých (MUDr. Markovič)
* 1983: O statečném kováři (Ondra)
* 1983: Výlet do mladosti (Fero)
* 1983: Zbohom, sladké driemoty (brat Jozef)
* 1985: Skleníková Venuša (Peter Vrchovský)
* 1986: Akcia Edelstein (nadporučík Filo)
* 1986: Zakázané uvoľnenie (Igor Krška)
* 1987: Úsmev diabla (por. Jurko)
* 1988: Nebojsa (Ondro)
* 1989: Volná noha (Štefan)
* 1995: Iba taká hra (Fedorov otec)
* 2000: Oběti a vrazi (Josef)
* 2002: Kruté radosti
* 2002: Quartétto (Peter)
* 2004: O dve slabiky pozadu
* 2007: Polčas rozpadu
* 20082014: Profesionáli (TV seriál – Miňo Demovič)
* 2008: Obchod so šťastím (TV seriál – Rudi Šťastný)
* 2009: Bratislavafilm
* 2009: Ordinácia v ružovej záhrade (Andrej Sýkora)

## Referencie

## Externé odkazy
* 
* 

Kategória:Slovenskí dabingoví herci
Kategória:Slovenskí divadelní herci
Kategória:Slovenskí filmoví herci
Kategória:Slovenskí televízni herci
Kategória:Absolventi Vysokej školy múzických umení
Kategória:Osobnosti z Považskej Bystrice
Bystrica (prítok Kysuce)

**Bystrica** je rieka na severe Slovenska, na Kysuciach, preteká územím okresu Čadca. Je to ľavostranný prítok Kysuce. Má dĺžku  a priemerný prietok v Zborove nad Bystricou je /s. Je tokom IV. rádu.

## Prameň
Pramení na rozhraní Kysuckej vrchoviny a Oravskej Magury v rázsoche medzi vrchmi Beskyd () a Okrúhlica () v nadmorskej výške okolo 

## Opis toku
Tečie na západ a až po vtok do vodárenskej nádrže Nová Bystrica priberá len kratšie prítoky. Staňov potok (zľava) a Harvelka (sprava) sa vlievajú už do vodnej nádrže. 

Pod priehradným múrom tečie opäť na západ v Bystrickej brázde, priberá sprava Vychylovku, preteká obcou Nová Bystrica a jej osadami. Zľava priberá Skaličný potok, sprava Veľký potok a vteká na územie obce Stará Bystrica. Tu priberá ľavostrannú Radôstku a ďalej Černatínsky potok, pri obci Klubina potom Klubinský potok z pravej strany.

Oblúkom sa stáča na sever a neskôr na severozápad, tečie okrajom obce Zborov nad Bystricou a sprava priberá Fojtov potok. Preteká popri Kalinove, podteká štátnu cestu I/11 a v Krásňanskej kotline ústi do Kysuce pri meste Krásno nad Kysucou v nadmorskej výške okolo 

## Referencie

## Iné projekty

Kategória:Rieky na Slovensku
Kategória:Povodie Kysuce
Kategória:Vodné toky v Kysuckej vrchovine
Kategória:Vodné toky v okrese Čadca
Peter Filip

**Peter Filip** (* 12. január 1969, Spišská Nová Ves) je bývalý slovenský profesionálny hokejista, v minulosti pôsobiaci ako útočník v extraligových kluboch HK Poprad, MHC Martin a HK VTJ Spišská Nová Ves. Meria 174 cm a váži 80 kg.

## Reprezentácia
V slovenskom drese odohral 2 zápasy. 

## Externé odkazy
* 

Kategória:Slovenskí hokejisti
Kategória:Hráči HK Spišská Nová Ves‎
Kategória:Hráči MHC Martin
Kategória:Hráči HK Poprad‎
Kategória:Hráči HC Csíkszereda
Kategória:Osobnosti zo Spišskej Novej Vsi
Čierna voda (prítok Malého Dunaja)

náhľad|Tok rieky Čierna voda pri kaplnke sv. Anny v Bernolákove
náhľad|Čierna voda v obci Nová Dedinka

**Čierna voda** je nížinnou riekou na južnom Slovensku. Na základe informácie pracovníkov Vodohospodárskeho podniku Bratislava, odštepného závodu v Šali, bol prameň Čiernej vody lokalizovaný tesne nad štátnou cestou č. 502 (Pezinok – Sv. Jur)“ vo vinohrade. Čierna voda má dĺžku  a na Podunajskej nížine vytvára početné meandre, slepé ramená a hlavný tok pretínajú mnohé vodné kanály. Priemerný prietok v ústí dosahuje 2,2 m³/s.

## Charakteristika
S Malým Dunajom sa spája pri obci Tomášikovo. Pri obci Čierna Voda sa oddeľuje rameno *Stará Čierna voda*, priberá Salibský Dudváh a do Malého Dunaja ústi severozápadne od Kolárova. Najvýznamnejším prítokom je ľavostranný Stoličný potok. Pri Svätom Jure preteká cez NPR Šúr, nížinné slatiniská a významné hniezdisko vtáctva, chránené Ramsarskou dohodou.

## Obce
Postupne preteká cez tieto obce: Svätý Jur, Bernolákovo, Nová Dedinka, Tureň, Kráľová pri Senci, Čierna Voda, Vozokany, Tomášikovo, Kráľov Brod a Dolný Chotár.

## Referencie

Kategória:Rieky na Slovensku
Kategória:Povodie Malého Dunaja
Kategória:Vodné toky v okrese Pezinok
Kategória:Vodné toky v okrese Galanta
Kategória:Vodné toky v okrese Senec
Čierna voda (prítok Uhu)

**Čierna voda** je kanalizovaným vodným tokom na východe Slovenska, na Východoslovenskej nížine. Má dĺžku  a je pravostranným prítokom Uhu. 

Vyteká zo Zemplínskej šíravy pri obci Lúčky spoločne s Kusínskym kanálom, s ktorým chvíľu tečie rovnobežne pomedzi obce Lúčky a Závadka. Tečie na juh, spája sa s Kusínskym kanálom zľava do jedného toku (), preteká popri obci Blatné Revištia, oblúkom sa stáča na juhozápad a sprava priberá Blatský kanál. Preteká okrajom sústavy Senianskych rybníkov, ktoré napája. Sprava priberá Iňačovský kanál a pri Sennom zľava najvýznamnejší prítok Oknu. Za obcou Senné priberá ešte Prievlaku () z pravej strany a opäť sa stáča na juh, tečie popri obciach Stretava a Stretavka, južne od ktorej sa v nadmorskej výške približne  vlieva do Uhu.

## Referencie

Kategória:Rieky na Slovensku
Kategória:Povodie Uhu
Kategória:Vodné toky na Východoslovenskej rovine
Kategória:Vodné toky v okrese Michalovce
Kategória:Vodné toky v okrese Sobrance
Tomáš Frolo

**Tomáš Frolo** (* 26. január 1982, Považská Bystrica) je bývalý slovenský hokejový obranca. Je dvojnásobným majstrom Česka.

## Klubový hokej
Odchovanec Považskej Bystrice svoju hokejovú kariéru rozvinul v českej najvyššej súťaži, kde hráva od ročníka 2000/01, spočiatku pôsobil vo Vsetíne, od sezóny 2005/06 v klube HC Oceláři Třinec. Patril k najvylučovanejším hráčom, v ročníku 2004/05 zaznamenal 162 trestných minút, čo bolo najviac v českej extralige.

Od sezóny 2007-08 hral za HC České Budějovice.

### Štatistiky

## Reprezentácia
V slovenskej reprezentácii odohral **6** zápasov, zatiaľ neskóroval. Reprezentoval Slovensko na Majstrovstvách sveta juniorov do 18 rokov v roku 2000.

*(štatistické údaje v článku sú z 13. januára 2007)*

## Referencie


## Externé odkazy
* 

Kategória:Slovenskí hokejisti
Kategória:Hráči HKm Zvolen
Kategória:Hráči HC Plzeň
Kategória:Hráči HC Třinec
Kategória:Hráči HC Litvínov
Kategória:Hráči HC Kladno
Kategória:Hráči HC České Budějovice
Kategória:Hráči HC Banská Bystrica
Kategória:Hráči BK Mladá Boleslav
Kategória:Hráči HC Vsetín
Kategória:Hráči HC Most
Kategória:Osobnosti z Považskej Bystrice
Dióda

thumb|Rôzne typy diód
thumb|Rôzne typy diód
thumb|Rôzne typy diód
thumb|značka diódy
thumb|LED dióda

**Dióda** je elektronická súčiastka s dvoma elektródami, ktorá (ideálne) vedie elektrický prúd len jedným smerom. Hovoríme, že prúd usmerňuje. V starších textoch sa ako **dióda** (v užšom zmysle) niekedy označovala vákuová dióda, v novších textoch sa ako **dióda** (v užšom zmysle) označuje polovodičová dióda.

Podľa prostredia, v ktorom sa uskutočňuje dej určujúci činnosť prvku, sa rozlišuje:
*vákuová dióda
*dióda plnená plynom
*polovodičová dióda

Okrem vákuovej diódy, ktorá je druhom elektrónky a dnes sa už používa len zriedkavo vo veľmi špecifických zariadeniach, alebo ešte zriedkavejších diód plnených plynom sú teda diódy dnes vyrobené z polovodičov (obvykle kremíka) a využívajú polovodičový PN priechod (prípadne tzv. Schottkyho priechod na rozhraní kov-polovodič).

## Funkcie
Najdôležitejší typ je usmerňovacia dióda (staršie vákuová, dnes polovodičová). Je určená na výkonové usmernenie striedavého napätia. Znesie do tisíc voltov v závernom smere a bežne jednotky až desiatky ampérov v priepustnom smere. Výkonové usmerňovacie diódy, ktoré sa montujú na chladiče (zváračky, usmerňovače pre trolejbusy atp.), znesú stovky ampérov v priepustnom smere. Úbytok napätia na kremíkovej dióde v priepustnom smere je cca 0,7 V.

Okrem usmerňovania prúdu sa diódy používajú ako tepelný a svetelný senzor, emitor svetla, filter signálu, spínač, demodulátor a podobne. 

Ďalej pozri v článku polovodičová dióda.

## Iné projekty
.


Kategória:Elektrické súčiastky
Kategória:Elektronika